लंदन के चिड़ियाघर में क्रिसमस से पहले ही जानवरों ने खोले अपने तोहफे, देखें VIDEO  
लंदन के चिड़ियाघर में जानवरों को दिए गए तोहफे
हर साल खास अंदाज में जानवरों संग मनता है क्रिसमस
तोहफों को खोलते हुए जानवरों की तस्वीरें सोशल मीडिया पर वायरल हो रही हैं
क्रिसमस (Christmas) का त्योहार करीब है और लोग अपने सगे संबंधियों से तोहफे पाने का बेसब्री से इंतजार कर रहे हैं. इन सबसे अलग लंदन के चिड़ियाघर के जानवरों को तोहफों का इंतजार करने की जरूरत नहीं. उन्होंने अभी से अपने तोहफे खोलने शुरू कर दिए हैं. लंदन के चिड़ियाघर में जानवरों के लिए क्रिसमस का त्योहार पहले ही आ गया है. चिड़ियाघर के इन जानवरों के लिए सेंटा ने पहले ही दस्तक दे दी है. एसएल लंदन चिड़ियाघर में क्रिसमस के त्योहार का जश्न अभी से मनाना शुरू कर दिया गया है. जानवरों को त्योहार से पहले ही उनके तोहफे दे दिए गए हैं.

यह भी पढ़ें- इस केक शो ने मचाई धूम, कत्‍थक डांसर से लेकर चंद्रयान तक के मॉडल हैं मौजूद
मेट्रो के मुताबिक कुछ जानवरों को कपड़ों में छिपाकर उनके तोहफे दिए गए हैं. बोलेवियन ब्लैक कैप स्क्विरिल मंकी को चढ़ने के लिए एक नया फ्रेम दिया गया है. इसके साथ बंदरों को खास ट्रीट भी दी गई है. सुमात्रा के बाघ को एक डिब्बे में बंद कर गिफ्ट के तौर पर टर्की विंग्स गिफ्ट किए गए हैं. रिंग-टेल्ड लेमर्स को भी तोहफे दिए गए हैं.  
जानवरों के लिए इन सब तोहफों का प्रबंधन करने वाली एंजेला रियान ने बताया,"ये त्योहार दूसरों को तोहफे देने का है. हमारे चिड़ियाघर में हमेशा हम क्रिसमस का जश्न जानवरों के साथ भी मनाते हैं."